27  §	Lausuntopyyntö poliisin palveluverkoston kehittämisestä

Sisäasiainministeriö on lähettänyt kunnille seuraavansisältöisen 4.12.2012 päivätyn kirjeen:  

”Poliisin hallintorakenneuudistuksen, Pora III, valtakunnallinen hanketyöryhmä 
pyytää lausuntoanne esitettävistä muutoksista poliisin palveluverkostoon.  Työryhmä on laatinut luonnoksen poliisin toimipisteiden sijoittumisen kriteereiksi ja kriteerien mukaisesta palveluverkostosta.  Luonnokset esityksiksi ovat liitteenä.

Lausunnot pyydetään toimittamaan viimeistään maanantaina 14.1.2013 sisäasiainministeriön kirjaamoon osoitteeseen hare@intermin.fi.
Kuntien osalta lausuntoa pyydetään niiltä kunnilta, joiden alueella poliisin palvelu- verkosto muuttuu.  Muille kunnille materiaali toimitetaan tiedoksi.

Muuta taustatietoa poliisin hallintorakenneuudistuksesta on saatavilla sisäasiain-
ministeriön verkkosivuilla kohdassa Kehittämishankkeet, Poliisin hallinnon uudistaminen.  Kysymyksiinne vastaavat myös suunnitteluohjaaja Sanna Heikinheimo, sanna.heikinheimo@intermin.fi, 071 878 8553 ja ylitarkastaja Markus Syrjänen, markus.syrjanen@intermin.fi 071 878 8587. ”

Liitteessä on 4.12.2012 päivätty sisäasiainministeriön poliisiosaston muistio luonnokseksi poliisin palveluverkon kehittämisestä. Muistiosta käyvät ilmi asiaa valmistelleen hanketyöryhmän esitykset lähtökohdista uudistukselle, kriteereistä sekä toimipiste- ja asiakaspalveluverkoston muutoksista. Liitteessä on kartta, josta käy ilmi Lapin ja Peräpohjolan poliisilaitosalueiden nykyinen palveluverkosto ja luonnos esitettäviksi muutoksiksi.

Kunnanjohtaja on ollut yhteydessä suunnitteluohjaaja Sanna Heikinheimoon. Ylitornion kuten monen muunkin Peräpohjolan poliisilaitosalueen poliisiaseman ja palvelupisteen osalla kyse on tilankäytön tehostamisesta. Tilakustannuksia pyritään saamaan nykyistä pienemmiksi. Uudistuksessa ei Heikinheimon mukaan tavoitella poliisitoiminnallisia muutoksia.  

Esitys	Kunnanjohtaja:
Kunnanhallitus toteaa lausunnossaan, että poliisin toiminnalle tulee varmistaa Ylitorniolla riittävät tilat. Kunnanhallitus korostaa tässä yhteydessä myös vähintään 
nykyisentasoisen poliisipalvelun säilyttämistä Ylitorniolla. 

Päätös	Päätösehdotus hyväksyttiin.

	_____

	JAKELU:	Sisäasiainministeriö

Otteen oikeaksi todistaa 	Ylitorniolla, 9.1.2013

			Hannes Pesonen
			Hallintojohtaja, pöytäkirjanpitäjä